ཡང་གླུ་བཞིར་བཏབ།
དབུས་ནས་ཟླུམ་སྐོར་ནང་མའི་བར་གྱི་ཐིག་སྐུད་ཀྱིས་ཟླུམ་སྐོར་ནང་མ་དང་ཤར་ནུབ་
ཀྱི་ཚངས་ཐིག་འཕྲད་མཚམས་སུ་བཟུང་ནས་གཡས་གཡོན་ཟླུམ་པོའི་སྟེང་དུ་བྱ་རྗེས་
བྱས་ལ། ཤར་གྱི་ཚངས་ཟླུམ་ནས་ལྷོ་ནུབ་དང་ནུབ་བྱང་གི་བྱ་རྗེས་བར་དང་། ལྷོ་
ནུབ་ནས་ནུབ་བྱང་དུ་ཐིག་རེ་བཏབ། དེ་བཞིན་དུ་ནུབ་ཀྱི་ཚངས་ཟླུམ་ནས་ཤར་ལྷོ་
དང་བྱང་ཤར་གྱི་བྱ་རྗེས་བར་དང༌། ཤར་ལྷོ་ནས་བྱང་ཤར་དུ་ཐིག་རེ་བཏབ་པས་
ཆོས་འབྱུང་སྣོལ་མ་འབྱུང་ཞིང༌། ཐིག་དེ་རྣམས་ཀྱི་ནང་དུའང་སོར་གང་ནས་སྔར་
བཞིན་ཐིག་རེ་བཏབ། ཐབ་དང་ཆོས་འབྱུང་གི་ཕྱི་དཀར་པོ། ཆོས་འབྱུང་གི་ནང་
དམར་པོ། དབུས་སུ་ཉི་གདན་ལ་ཚོམ་བུ་དམར་པོ། ཁ་ཁྱེར་ལ་རྡོར་འཕྲེང་དང་།
ཕྱིའི་གྲྭ་བཞིར་ཟླ་ཕྱེད་རྡོ་རྗེ་དང་། ཆོས་འབྱུང་གི་མདུན་རྒྱབ་གཉིས་སྤངས་པའི་གྲྭ་
བཞིར་དགའ་འཁྱིལ་དམར་སྐྱ་གཡོན་སྐོར་བཅས་རྡུལ་ཚོན་གྱིས་བྲིས་ལ། མུ་རན་གྱི་
169

སྟེང་ནས་བུད་ཤིང་དཔངས་མཐོ་གང་གི་ཚད་དུ་ཟླུམ་པོར་བརྩིགས། ཐབ་ནང་གི་
ཕྱོགས་སྤྱིའི་ཤར་ལྷོར་ཟན་གྱི་ཏིང་ལོའི་མེ་ཚང་བཅའ། རང་ཉིད་ཤར་དུ་ཕྱོགས་པ་
དང་ཐབ་ཀྱི་བར་དུ་མེ་ཡོལ། གཡོན་དུ་མེ་ལྟའི་གཏོར་མ་དང་ཆུ་གཉིས་ཉེར་སྤྱོད་ཀྱི་
མཆོད་པ་ཟུང་། གཡས་སུ་བསྲེག་རྫས་ལེ་ཚན། མདུན་དུ་རྡོར་དྲིལ། དགང་བླུགས་
ཁ་སྦྱར། བསང་ཆུ་ནང་མཆོད། འཐོར་འབྲུ། གཞན་ཡང་ཀུ་ཤ་རླུང་ཡབ་ལྕེ་ལྡེ་
སོགས་ཡོ་བྱད་རྣམས་སྤྱི་ལྟར་བཤམ། སྐྱབས་འགྲོ་ནས་རྒྱུན་སྤྱོད་ཀྱི་ལྷར་ལྡང་བའི་
བར་གྱི་བདག་བསྐྱེད་བསྒོམ། བསང་ཆུ་བསྒྲུབ། དེ་ནས་ཞི་བའི་བསམ་པ་དང་ལྡན་
པས་སྨྲ་བ་བཅད་ཅིང་རྡོ་དྲིལ་ཐོགས་ཏེ། མཆོད་རྫས་དང་བསྲེག་རྫས་རྣམས་ཁཎྜ་རོ་
ཧེས་སངས། སྭ་བྷཱ་ཝས་སྦྱངས། སྟོང་པའི་ངང་ལས་ཀཾ་ལས་ཐོད་པའི་སྣོད་རྣམས་ཀྱི་
ནང་དུ་ཧཱུཾ་ལས་མཆོད་རྫས་དང་བསྲེག་རྫས་རྣམས་རང་བཞིན་སྟོང་ཉིད། རྣམ་པ་
མཆོད་རྫས་དང་བསྲེག་རྫས་སོ་སོའི་རྣམ་པ་ཅན། བྱེད་ལས་དབང་པོ་དྲུག་གི་སྤྱོད་
ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་སྟེར་བར་གྱུར། ཨོཾ་ཨམྷཾ་ཨྰཿཧྰུཾ། ནས།
ཨོཾ་ཤཔྟ་ཨཱཿཧྰུཾ་གི་བར་དང༌། ཨོཾ་སྭཱཧཱ། ཨོཾ་ཨཱཿསྭཱཧཱ། ཨོཾ་ཤྲཱི་སྭཱཧཱ། ཨོཾ་ཛྫིཾསྭཱཧཱ། ཨོཾ་ཀུ་
རུ་ཀུ་རུ་སྭཱཧཱ། ཞེས་ཕྱག་རྒྱ་དང་བཅས་པས་བྱིན་གྱིས་བརླབ། ལྕེ་ལྡེ་ལ་ལས་མཐུན་
གྱི་མེ་སྤར་ནས་ལས་སྔགས་བཟླ་བཞིན་དུ་ཐབ་ལ་གཡོན་སྐོར་ལན་གསུམ་བྱས་ལ། ཨོཾ་
བཛྲ་ཛྭ་ལ་རཾ། ཞེས་མེ་ཚང་གི་ཏིང་ལོ་སོགས་སྦར། ཧཱུཾ༑ ཞེས་རླུང་ཡབ་གཡོབ། ཨོཾ་
བཛྲ་ཛྭ་ལ་རཾ་དང་མར་ཁུ་བླུགས་གཟར་གསུམ་གྱིས་མེ་གསོ། ཨོཾ་བཛྲ་སཏྭ་ཨཱཿལན་
བདུན་གྱིས་སྐུ་ཤ་བྱིན་གྱིས་བརླབས་ལ། ཐབ་ཀྱི་ཕྱོགས་བཞི་དང་སྟེང་དུ་ཕྱག་ལེན་
ལྟར་བཀོད་ནས་ཐལ་མོ་སྦྱར་ཏེ། བཅོམ་ལྡན་འདས་རྡོ་རྗེ་སེམས་དཔའ་བགེགས་
ཐམས་ཅད་ཞི་བ་དང་བཀྲ་ཤིས་པར་མཛད་དུ་གསོལ། ཞེས་བརྗོད། ཐབ་ཁཎྜ་རོ་
ཧེས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་དཀར་པོ་ཞུ་བ་ལས་བྱུང་
བའི་ཡེ་ཤེས་ཀྱི་ཐབ་ཁ་དོག་དཀར་ཞིང་དབྱིབས་ཟླུམ་པོ། མུ་རན་ཁ་ཁྱེར་དང་བཅས་
པ། ཁ་ཁྱེར་ལ་རྡོ་རྗེའི་འཕྲེང་བ་དང་གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་
ཤིང་ཐོགས་པ་མེད་པར་གྱུར། ཐབ་ཀྱི་ནང་དུ་རཾ་ལས་སྐྱེས་པའི་མེ་གྲུ་གསུམ་གྱི་དཔུས་
170

སུ་སྣ་ཚོགས་པདྨ་དང་ཟླ་བའི་སྟེང་དུ་རཾ་ལས་བགྲང་འཕྲེང་རཾ་གྱིས་མཚན་པ་ཡོངས་སུ་
གྱུར་པ་ལས། མེ་ལྷ་སྐུ་མདོག་དཀར་པོ་ཞལ་གཅིག་ཕྱག་གཉིས་པ། ར་སྐྱེས་ཁམ་པ་
ལ་བཞོན་པ། གཡས་བགྲང་འཕྲེང་དང་གཡོན་སྤྱི་བླུགས་བསྣམས་པ། ཀྲིཥྞ་ས་རའི་
པགས་པའི་སྟོད་གཡོགས་དང་དར་གྱི་ཤམ་ཐབས་གསོལ་ཞིང་ཚངས་སྐུད་བཅིངས་པ།
རལ་པའི་ཐོརཿ་ཚུགས་དང་ལྡན་ཞིང་རྣམ་སྣང་གིས་དབུ་བརྒྱན་པའི་ཐུགས་ཀར་མེ་གྲུ་
གསུམ་པ་རཾ་གྱིས་མཚན་པར་གྱུར། རང་གི་ཐུགས་ཀའི་བཾ་ཡིག་ལས་འོད་ཟེར་འཕྲོས་
པས། ཤར་ལྷོ་ནས་བསྒོམས་པ་དང་འདྲ་བའི་མེ་ལྷ་དྲང་སྲོང་གི་འཁོར་དང་བཅས་པ་
ཨོཾ་བཛྲ་ས་མཱ་ཛཿཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། ཅེས་
བསྐྱེད། ཨོཾ་ཨགྣ་ཡེ་ཨཎྷཾ་པྲ་ཏཱི་ཙྪ་ཡེ་སྭཱཧཱ། ཨོཾ་ཨགྣི་ཡེ་པཱ་ཏྱཾ་པྲཏཱི་ཙྪ་ཡེ་སྭཱཧཱ། ཨོཾ་ཨགྣ་
ཡེ་བཛྲ་པུཥྤ་ནས་བཛྲ་ཤཔྟ་ཨཱཿཧཱུཾ། ཨོཾ་ཨགྷ་ཡེ་ཨོཾ་ཨཱཿཧཱུཾ། འཇིག་རྟེན་དབང་ཕྱུག་
ཚངས་དབང་མགོན་གྱི་སྲས། མེ་ལྷའི་རྒྱལ་པོ་ཊཀྐིས་དབང་བསྐུར་བ། །ཤེས་རབ་
མཆོག་གིས་ཉོན་མོངས་ཐམས་ཅད་སྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད།
།ཅེས་མཆོད་བསྟོད་བྱ། མེ་ལྷའི་ལྗགས་རྡོ་རྗེའི་རྣམ་པ་ཅན་དཀར་པོ་ལ་རཾ་ཡིག་དང་།
དགང་བླུགས་ཀྱི་ཁ་ལ་བཾ་ཡིག་འོད་ཟེར་དང་བཅས་པས་མཚན་པར་གྱུར། ཨོཾ་ཨགྣ་ཡེ།
བདག་དང་སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་
སྭཱཧཱ། ཞེས་མར་ཁུ་དགང་བླུགས་གསུམ་མམ་བདུན་གྱིས་བྱོན་ཟན་ཕུལ་ནས། མེ་
ལྷའི་རྒྱལ་པོས་བདག་དང་སེམས་ཅན་ཐམས་ཅད་ཀྱི་འགལ་རྐྱེན་བར་གཅོད་མི་མཐུན་
པའི་ཕྱོགས་ཐམས་ཅད་ཞི་ཞིང་། མཐུན་རྐྱེན་ལེགས་ཚོགས་ཐམས་ཅད་ཡིད་བཞིན་
དུ་འགྲུབ་པར་མཛོད་ཅིག །ཅེས་འདོད་གསོལ་བྱ། ཡམ་ཤིང་རྣམས་བྱང་ཆུབ་ཀྱི་
ཤིང་གི་རང་བཞིན་གྱི་བདུད་རྩིར་གྱུར། ཨོཾ་བོ་དྷི་བྲིཀྵ་ཡ། བདག་དང་སེམས་ཅན་
ཐམས་ཅད་ཀྱི་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པ་དང་ནད་གདོན་
སྡིག་སྒྲིབ་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་ཡམ་ཤིང་དང༌། ཨོཾ་ཨགྣ་ཡེ། བདག་
དང་སེམས་ཅན་ཐམས་ཅད་ཀྱི་འབྱོར་པ་ཕུན་སུམ་ཚོགས་པ་ལ་ × སྭཱཧཱ། ཞེས་
མར་ཁུ་དང༌། ཨོཾ་སརྦ་པཱ་པཾ་ད་ཧཱ་ན་བཛྲ་ཡ། བདག་དང་སེམས་ཅན་ཐམས་ཅད་ཀྱི་
171

ནད་གདོན་སྡིག་སྒྲིབ་ × སྭཱཧཱ། ཞེས་ཏིལ་དང༌། ཨོྃ་བཛྲ་ཨཱ་ཡུ་ཥེ། བདག་དང་
སེམས་ཅན་ཐམས་ཅད་ཀྱི་ཚེ་མཐར་ཕྱིན་པ་ལ་× སྭཱཧཱ། ཞེས་དུར་བ་དང༌། ཨོྃ་བཛྲ་
པུཾ་ཥྚ་ཡ། བདག་དང་སེམས་ཅན་ཐམས་ཅད་ཀྱི་བསོད་ནམས་རྒྱས་པ་ལ་ ྾ སྭཱཧཱ།
ཞེས་འབྲས་མ་བྲུགས་པ་དང༌། ཨོཾ་སརྦ་སཾ་པཱ་དེ། བདག་དང་སེམས་ཅན་ཐམས་ཅད་
ཀྱི་བདེ་བ་མཆོག་ལ་× སྭཱཧཱ། ཞེས་ཞོ་འོ་མ་མར་སྦྲང་ཀ་ར་བུ་རམ་ཕྱེ་གཙང་རྣམས་
སྦྲུས་པའི་ཟས་མཆོག་དང༌་། ཨོཾ་ཨ་པྲ་ཏི་ཧ་ཏ་བཛྲ་ཡ། བདག་དང་སེམས་ཅན་
ཐམས་ཅད་ཀྱི་སྲུང་བ་མཆོག་ས་བར་དུ་གཅོད་པ་དང་གྲིབ་དང་མི་གཙང་བ་ཐམས་
ཅད་× སྭཱཧཱ། ཞེས་ཀུ་ཤ་དང་། ཨོཾ་སརྦ་ཨནྡྲ་ས《དྷ་ཡེ། བདག་དང་སེམས་ཅན་
ཐམས་ཅད་ཀྱི་བགེགས་དང་ནད་×སྭཱཧཱ། ཞེས་ཡུངས་ཀར་དང༌། ཨོྃ་བཛྲ་བི་ཛཱ་ཡ།
བདག་དང་སེམས་ཅན་ཐམས་ཅད་ཀྱི་ནོར་དང་འབྲུ་རྒྱས་པ་ལ × སྭཱཧཱ། ཞེས་སོ་བ་
དང་། ༀ་མཧཱ་བེ་ག་ཡ། བདག་དང་སེམས་ཅན་ཐམས་ཅད་ཀྱི་མྱུར་བའི་ཤུགས་ཕུན་
སུམ་ཚོགས་པ་ལ× སྭཱཧཱ། ཞེས་ནས་དང་། ཨོཾ་མཧཱ་བ་ལཱ་ཡ། བདག་དང་སེམས་
ཅན་ཐམས་ཅད་ཀྱི་སྟོབས་རྒྱས་པ་ལ × སྭཱཧཱ། ཞེས་སྲན་མ་དང༌། ཨོྃ་བཛྲ་གྷ་སྨ་རཱི།
བདག་དང་སེམས་ཅན་ཐམས་ཅད་ཀྱི་ནད × སྭཱཧཱ། ཞེས་གྲོ་དང་། ༀམ་ད་ན་བ་ལ་
པཉྩ་ཨ་མྲི་ཏཱ་ཡ། བདག་དང་སེམས་ཅན་ཐམས་ཅད་ཀྱི་ནད ྾ སྭཱཧཱ། ཞེས་ཆང་
དང་བ་ལང་གི་ཤ་དུམ་ལ་བདུད་རྩི་བསྲེས་པ་རྣམས་གནས་སོ་སོར་ཕུལ་ལ་བར་ལྟར་
མཆོད་བསྟོད་བྱ། དེ་ནས། མེ་ལྷའི་ཐུགས་ཀར་མེ་གྲུ་གསུམ་འབར་བའི་དབུས་སུ།
ཨེ་ཨེ་ལས་ཆོས་འབྱུང་དམར་པོ་གྲུ་གསུམ་ཉིས་བརྩེགས་ཀྱི་ནང་དུ། ཞེས་པ་ནས། དེ་
སྙེད་རྣམས་ལ་ཕྱག་འཚལ་ལོ། །ཞེས་པའི་བར་བུམ་སྒྲུབ་ཇི་ལྟ་བ་བཞེན་བརྗོད།
ལྷའི་ལྗགས་རྡོ་རྗེའི་རྣམ་པ་ཅན་དཀར་པོ་ལ་རཾ་ཡིག་དང་། དགང་བླུགས་ཀྱི་ཁ་ལ་བཾ་
ཡིག་འོད་ཟེར་དང་བཅས་པས་མཚན་པར་གྱུར། ཨོཾ་ཨོཾ་ཨོཾ་སརྦ་བུ་དྷ་ཌཱ་ཀི་ནཱི་ཡེ།
བཛྲ་ཝརྞ་ནཱི་ཡེ། བཛྲ་བཻ་རོ་ཙ་ནཱི་ཡེ་ཧཱུཾ་ཧཱུཾ་ཧཱུཾ་ཕཊ་ཕཊ་ཕཊ། བདག་དང་སེམས་ཅན་
ཐམས་ཅད་ཀྱི་ནད་གདོན་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་སྭཱཧཱ། ཞེས་སྔར་བཞིན་
བྱོན་ཟན་ཕུལ་ནས། རྗེ་བཙུན་རྡོ་རྗེ་རྣལ་འབྱོར་མས་བདག་དང་སེམས་ཅན་ཐམས་
172

ཅད་ཀྱི་འགལ་རྐྱེན་བར་གཅོད་མི་མཐུན་པའི་ཕྱོགས་ཐམས་ཅད་ཞི་ཞིང་། མཐུན་
རྐྱེན་ལེགས་ཚོགས་ཐམས་ཅད་ཡིད་བཞིན་དུ་འགྲུབ་པར་བྱིན་གྱིས་བརླབ་ཏུ་གསོལ།
ཞེས་འདོད་གསོལ་བྱ། ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་གྱི་བདུད་
རྩིར་གྱུར། ཡམ་ཤིང་མར་ཁུ་ཏིལ་གསུམ་གཙོ་བོར་གྱུར་པའི་བསྲེག་རྫས་གོང་དུ་
བཤད་པ་རྣམས་ཐོག་མཐར་ཨོཾ་གསུམ་མ་ལ་སྤེལ་ཚིག་སྤྱི་འགྲོ་བཏགས་པ་དང་། བར་
དུ་ཨོཾ་གསུམ་མ་རྐྱང་པས་ཕུལ། དེའི་ཚེ། རྗེ་བཙུན་རྡོ་རྗེ་རྣལ་འབྱོར་མའི་ཐུགས་ཀ་
རང་
ནས་སྤྲོས་པའི་ལྷ་མོ་རྣམས་ཀྱིས་བུམ་པ་དཀར་པོ་བདུད་རྩི་དཀར་པོས་གང་བ་ཐོགས་
ནས། བདག་དང་སེམས་ཅན་ཐམས་ཅད་ལ་ཁྲུས་བྱས་པས། ནད་གདོན་སྡིག་སྒྲིབ་
ཐམས་ཅད་དག་ནས་ལུས་ཤེལ་ལྟར་གྱུར་པར་བསམ་པ་གནད་གྱི་དོན་ནོ། །
སླར་ཡང་། ཨོཾ་གསུམ་མས་དགང་བླུགས་གསུམ་མམ་བདུན་ཕུལ་ནས།
གི་ཐུགས་ཀ་ནས་སྤྲོས་པའི་མཆོད་པའི་ལྷ་མོ་རྣམས་ཀྱིས་མཆོད་པར་གྱུར། ཡིད་
བཞིན་འོ་མཚོ་འཁྱིལ་བ་ལ་འགྲན་པའི། ཞེས་པ་ནས། མཁའ་སྤྱོད་ཆེན་པོའི་གོ་
འཕང་ཐོབ་པར་ཤོག །ཅེས་པའི་བར་མདུན་བསྐྱེད་ལྟར་བརྗོད་ནས་མཆོད་བསྟོད་
འདོད་གསོལ་བྱ། ཧེ་རུ་ཀའི་ཡིག་བརྒྱས་ཆད་ལྷག་སྦྱངས། མ་འབྱོར་བ་དང་ཉམས་
པ་དང་༌། ཞེས་སོགས་ཀྱིས་བཟོད་པར་གསོལ། ཨོཾ་ཁྱེད་ཀྱིས་སེམས་ཅན་དོན་ཀུན་
མཛོད། །ཅེས་སོགས་དང༌། བཛྲ་མཿ ཡེ་ཤེས་པ་རྣམས་རང་བཞིན་གྱི་གནས་སུ་
གཤེགས་ཤིང་། དམ་ཚིག་པ་རང་ལ་ཐིམ་པར་གྱུར། ཅེས་བསྡུ། དེ་ནས་མེ་ལྷ་ལ་
སྔར་ལྟར་ཡམ་ཤིང་ནས་ཤ་ཆང་གི་བར་གྱི་བསྲེག་རྫས་ལྷག་མ་རྣམས་ཕུལ། གཏོར་མ་
སྒྲུབ་ཐབས་ལྟར་བསང་སྦྱང་བསྐྱེད་ཅིང་བྱིན་གྱིས་བརླབས་ལ། ཨོཾ་ཨ་སྣ་ཡེ་ཨ་ཀཱ་རོ་མུ་
ཁཾ་སརྦ་དྷ་རྨཱཎཱཾ་ཨཱརྱ་ནུ་ཏྰ་ནྣ་ཏཱ་ད་ཨོཾ་ཨཱཿཧཱུཾ་ཕཊ་སྭཱཧཱ། ལན་གསུམ་གྱིས་ཕུལ། གོང་
བཞིན་མཆོད་བསྟོད་དང༌། མཆོད་སྤྱིན་གཏོར་མ་འདི་སྣོམས་ལ། །རྣལ་འབྱོར་
བདག་ཅག་འཁོར་བཅས་ཀྱི། །འགལ་རྐྱེན་བར་གཅོད་ཀུན་ཞི་ཞིང་། །མཐུན་རྐྱེན་
ཡིད་བཞིན་འགྲུབ་པར་མཛོད། །ཅེས་འཕྲིན་ལས་བཙལ། ཨོཾ་བཛྲ་སཏྭ་ཨཿ ཞེས་
བཟླས་ལ་ལྷག་ཆད་སྦྱངས། མ་འབྱོར་བ་དང་ཞེས་སོགས་ཀྱིས་བཟོད་པར་གསོལ།
173

ཅེས་
རང་གི་དོན་དང་གཞན་གྱི་དོན། །སྒྲུབ་བྱེད་བསྲེག་བྱ་ཟ་བ་གཤེགས། །ཇི་བཞིན་
དུས་སུ་ཚུར་སྤྱོན་ཞིང༌། །བདག་གི་དངོས་གྲུབ་ཐམས་ཅད་སྒྲུབས། །ༀ་མཿ ཡེ་
ཤེས་པ་རང་གནས་སུ་གཤེགས་ནས་དམ་ཚིག་པ་མེ་འབར་བའི་རྣམ་པར་གྱུར།
བརྗོད། གཡོན་པའི་མཐེབ་སྲིན་གྱིས་ཐབ་ནང་གི་ཐལ་བ་བླངས་པས་དཔྲལ་མགྲིན་
སྙིང་ག་གསུམ་དུ་ཐིག་ལེ་བྱས་ལ། རང་གི་གནས་རྣམས་སུ་ཞེས་སོགས་གོ་ཆ་དང་ཚམ་
དམས་ཀྱིས་བསྲུངས་ལ། དགེ་བ་འདི་ཡིས་མྱུར་དུ་བདག །ཅེས་སོགས་སྨོན་ལམ་
དང་། ཕུན་ཚོགས་དགེ་ལེགས་ཀུན་གྱི་དཔལ་མངའ་བ། ཞེས་སོགས་ཤིས་བརྗོད་བྱ་
ཞིང་། ལག་ལེན་སོགས་འདིར་མི་གསལ་བ་རྣམས་ཁོ་བོས་བསྒྲིགས་པའི་ཀྱཻ་རྡོར་སྦྱིན་
སྲེག་ལས་བླང་བར་བྱའོ། །
སྨྲས་པ། གསེར་ཞུན་ཁོལ་མའི་མདངས་འཛིན་ཡེ་ཤེས་མེར། །ཟག་བྲལ་
བདུད་རྩིའི་སྲེག་བླུགས་འབུལ་བའི་ཚུལ། །ཚད་ལྡན་མཁས་མང་ལེགས་བཤད་གུང་
བསྒྲིགས་ཏེ། །ཚིག་ཟུར་ཕྱིན་པར་བཤད་པའི་དགེ་ཚོགས་མཐུས། །ཨ་ཐུང་མེ་ལ་ཧཾ་
ཡིག་བསྲེག་རྫས་དང༌། །སྟོང་ཉིད་མེ་ལ་བདེན་འཛིན་བསྲེག་བྱའི་རྫས། །འབུལ་བ་
ནང་དང་བླ་ན་མེད་པ་ཡི། །སྦྱིན་སྲེག་རྒྱུད་དོན་ཇི་བཞིན་ཤེས་པ་དང༌། །དེ་ཡིས་
རྣམ་བཞིའི་ལས་དང་གྲུབ་ཚན་བརྒྱད། །ཕྱག་ཆེན་མཆོག་གི་དངོས་གྲུབ་གྲུ་ཆར་
གྱིས། །ཆུ་འཛིན་ལམ་དང་མཉམ་སོང་རིས་མེད་འགྲོའི། །ཡིད་ཀྱི་རེ་བའི་འབྲས་བུ་
སྨིན་གྱུར་ཅིག ། ཅེས་རྗེ་བཙུན་རྡོ་རྗེ་རྣལ་འབྱོར་མའི་ཞི་བའི་སྦྱིན་སྲེག་མན་ངག་
བདུད་རྩིའི་ཡང་སྙིང་གིས་བྱ་བ་འདི་ནི། དད་བརྩོན་རྣམ་པར་དཔྱོད་པའི་བློ་ལྡན་རྗེ་
དྲུང་བློ་བཟང་ཚེ་རིང་། དགེ་སློང་བློ་བཟང་རྡོ་རྗེ། ཞབས་དྲུང་བློ་བཟང་ཆོས་འཕེལ་
རྣམས་ཀྱིས་བསྐུལ་མ་རིམ་པ་ལྟར་མཛད་ངོར། རྗེ་བཙུན་དམ་པ་དགའ་ལྡན་དར་
རྒྱས་དཔལ་བཟང་པོའི་ཞབས་དྲུང་ནས་ལུགས་འདིའི་དབང་ལུང་མན་ངག་མཐའ་
དག་ལེགས་པར་ཐོབ་པའི་བན་གཟུགས་སྙོམ་ལས་པ་དྷརྨ་བྷ་དྲས། བླ་མ་གོང་མ་
རྣམས་ཀྱི་ཐུགས་བཅུད་ཀྱི་སྙིང་པོ་བསྡུས་ཏེ། ཁྱུ་མཆོག་གི་ལོའི་ནག་པ་ཟླ་བའི་དཀར་
ཚེས་བཟང་པོ་དང་པོའི་ཉིན་བཞད་དངུལ་ཆུའི་རི་ཕུག་ཏུ་སྦྱར་བའོ། །
174